અરવલ્લી જિલ્લામાં ગેસ એજન્સીઓ અને પેટ્રોલપંપ સંચાલકો દ્વારા તોલમાપમાં લાલિયાવાડી ચલાવે છે કે કેમ તે અંગે જિલ્લાના વિવિધ સ્થળોએ ૨૫ અને ૨૬ જૂનના રોજ તપાસ હાથ ધરી હતી. છએ તાલુકાના છ પેટ્રોલપંપો તેમજ છ ગેસ એજન્સીઓ ઉપર જુદા જુદા તાલુકાના મામલતદારો દ્વારા ક્રોસ ચેકીંગ હાથ ધરાયું હતું. જેમાં એજન્સીના સંચાલકો તેમજ પેટ્રોલપંપ માલિકો દ્વારા નિભાવાતા સ્ટોક પત્રકો, પુરવઠો, સેનીટેશન, તોલમાપ સહિતની તપાસ હાથ ધરી હતી. તપાસ અધિકારીઓ દ્વારા સ્થળ તપાસનો રીપોર્ટ જિલ્લાના પુરવઠા અધિકારી એ.એ.ડોડીયાને સુપ્રત કરવામાં આવશે. ત્યાર બાદ પેટ્રોલપંપ તેમજ ગેસ એજન્સીઓના સંચાલકોની ક્ષતિઓ જણાશે તો તેમની સામે કાયદેસરની કાર્યવાહી હાથ ધરાશે.